cyanic-selkie/wikianc huggingface dataset:
রেসলম্যানিয়া ৩৯
রেসলম্যানিয়া ৩৯ হচ্ছে একটি আসন্ন পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করবে। এই অনুষ্ঠানটি ২০২৩ সালের ২রা এপ্রিল তারিখে মার্কিন যুক্তরাষ্ট্রের ক্যালিফোর্নিয়ার ইঙ্গলউডের সোফাই স্টেডিয়ামে অনুষ্ঠিত হবে এবং ডাব্লিউডাব্লিউই নেটওয়ার্কে সরাসরি সম্প্রচারিত হবে।  এটি রেসলম্যানিয়া কালানুক্রমিকের অধীনে প্রচারিত ঊনচল্লিশ অনুষ্ঠান হবে।
বিবেক রাজদান
বিবেক রাজদান (विवेक राज़दान; জন্ম: ২৫ আগস্ট, ১৯৬৯) দিল্লি এলাকায় জন্মগ্রহণকারী ক্রিকেট কোচ ও ধারাভাষ্যকার এবং সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষার্ধ্বে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি ও তামিলনাড়ু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
দিল্লির সেন্ট কলাম্বাস স্কুলে অধ্যয়ন করেন। এরপর, দিল্লির সরদার প্যাটেল বিদ্যালয় থেকে ১৯৮৭ সালে দ্বাদশ শ্রেণীতে উত্তীর্ণ হন।
১৯৮৯-৯০ মৌসুম থেকে ১৯৯৩-৯৪ মৌসুম পর্যন্ত বিবেক রাজদানের প্রথম-শ্রেণীর খেলোয়াড়ী জীবন চলমান ছিল। রঞ্জী ট্রফিতে তামিলনাড়ুর প্রতিনিধিত্ব করেন। ২০ বছর বয়সী বিবেক রাজদানকে এমআরএফ পেস ফাউন্ডেশনে চিহ্নিত করা হয়। দিলীপ ট্রফি ও ইরানি ট্রফিতে একটি করে মোট দুইটি প্রথম-শ্রেণীর খেলায় অংশগ্রহণের পরপরই তাকে পাকিস্তান সফরের জন্যে মনোনীত করা হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন বিবেক রাজদান। সবগুলো টেস্টই পাকিস্তানের বিপক্ষে খেলেছিলেন তিনি। ২৩ নভেম্বর, ১৯৮৯ তারিখে ফয়সলাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৮৯ তারিখে শিয়ালকোটে একই দলের বিপক্ষে সর্বশেষ টেস্টে অংশ নেন তিনি।
খুবই সংক্ষিপ্ত সময়ের জন্যে টেস্ট ক্রিকেটে অংশ নিতে পেরেছেন। সংক্ষিপ্ত টেস্ট খেলোয়াড়ী জীবনে ১৯৮৯ সালে পাকিস্তান গমন করেন। ফয়সলাবাদে সিরিজের দ্বিতীয় ও নিজস্ব প্রথম টেস্টে দৃশ্যতঃ ব্যর্থতার পরিচয় দিলেও পরের টেস্টে নিজেকে মেলে ধরতে সচেষ্ট হন। স্বাগতিক পাকিস্তান দলের বিপক্ষে মাত্র দুই ইনিংসে বোলিং করার সুযোগ লাভ করেছিলেন। তন্মধ্যে, শিয়ালকোটের দ্বিতীয় ও চূড়ান্ত টেস্টে পাঁচ-উইকেট পেয়েছিলেন তিনি। ৫/৭৯ পান ও ভারতকে ৭৪ রানে এগিয়ে নেন। শুরুতে তিনি বেশ ভালোমানের বোলিং করলেও পরবর্তীতে এ ধারা বজায় রাখতে পারেননি।
দল নির্বাচকমণ্ডলী কর্তৃক উপেক্ষিত হলে রাজদানের টেস্টে অংশগ্রহণ শেষ হয়ে যায়। তবে, এর পরপরই নিউজিল্যান্ড গমনার্থে তাকে দলে রাখা হয়। এ সফরে তিনি কোন টেস্ট খেলার সুযোগ পাননি। পুরো সফরে কেবলমাত্র একটি প্রথম-শ্রেণীর খেলায় তাকে রাখা হয়। ১৯৯০-৯১ মৌসুমে স্বদেশে শ্রীলঙ্কার বিপক্ষে তৃতীয় ও সর্বশেষ ওডিআইয়ে অংশ নেন।
অবসর
১৯৯১-৯২ মৌসুমে রঞ্জী ট্রফির শিরোপা বিজয়ী দিল্লি দলের অন্যতম সদস্য ছিলেন। দুইটি শতরানের ইনিংস খেলেন। সার্ভিসেসের বিপক্ষে মাত্র ৯৬ বলে ও বাংলার বিপক্ষে কোয়ার্টার ফাইনালে শতরান করেন। পাশাপাশি চূড়ান্ত খেলায় সাবেক দল তামিলনাড়ুর বিপক্ষে ৯৩ রানের গুরুত্বপূর্ণ ইনিংস খেলেন। ব্যাট হাতে গুরুত্বপূর্ণ ভূমিকা রাখাসহ ২৫.৮২ গড়ে ২৩ উইকেট পেয়েছিলেন।
কিন্তু তারপরই খেলায় ছন্দ হারিয়ে ফেলেন। দুই মৌসুম বাদেই প্রথম-শ্রেণীর খেলা থেকে নিজেকে গুটিয়ে নেন। ক্রিকেট খেলা থেকে অবসর গ্রহণের পরও ক্রিকেটের সাথে যুক্ত ছিলেন ও টেলিভিশনে ধারাভাষ্যকারের ভূমিকায় অবতীর্ণ হন। দিল্লিভিত্তিক ক্রিকেট কোচ ও ধারাভাষ্যকারের দায়িত্ব পালন করছেন।
লিওন রাসেল
লিওন রাসেল (এপ্রিল ২, ১৯৪২-নভেম্বর ১৩, ২০১৬) ছিলেন একজন জনপ্রিয় মার্কিন গায়ক ও গীতিকার। তিনি ১৯৭১ সালে দ্য কনসার্ট ফর বাংলাদেশে গান পরিবেশন করেছিলেন। ২০১১ সালে রক অ্যান্ড রোল হল অফ ফেম এ স্থান পান। ৬০ বছরের কর্মজীবনে তিনি অনেকগুলো বেস্ট সেলিং পপ গান উপহার দিয়েছেন।
ইতিহাসের সবচেয়ে সফল মিউজিসিয়ানদের একজন হিসেবে তাকে গন্য করা হয় এবং ভ্রাম্যমাণ মিউজিসিয়ান হিসেবে হল অব ফেমের শিল্পীর সাথে তিনি সাথে সঙ্গীত পরিবেশন করেছেন। তিনি মোট ৩৩ টি অ্যালবাম ও প্রায় ৪৩০ টি গান রেকর্ড করেন।
২০১৬ দক্ষিণ এশীয় গেমসে টেনিস
২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে টেনিস প্রতিযোগিতা অনুষ্ঠিত হয়। এতে ভারত ৫ টি স্বর্ণ পদক ৫টিই ভারত অর্জন করে।
আলেকজান্ডার হ্যামিল্টন
আলেকজান্ডার হ্যামিল্টন (১৭৫৫–১৮০৪) ছিলেন মার্কিন সামরিক কর্মকর্তা, রাষ্ট্রনায়ক ও প্রতিষ্ঠাতা পিতাদের একজন। তিনি ১৭৮৯ থেকে ১৯৯৫ সাল পর্যন্ত মার্কিন যুক্তরাষ্ট্রের ১ম ট্রেজারি সেক্রেটারি হিসেবে দায়িত্ব পালন করেন। হ্যামিল্টন শৈশবেই অনাথ হন এবং এরপর একজন সমৃদ্ধ বণিক তাকে দত্তক নেন। মার্কিন বিপ্লবী যুদ্ধে আর্টিলারি অফিসার হিসেবে কাজ করার আগে তিনি নিউইয়র্ক থেকে প্রয়োজনীয় শিক্ষা গ্রহণ করেন। হ্যামিল্টন নিউ ইয়র্ক ও নিউ জার্সি অভিযানে অবদান রাখেন এবং জর্জ ওয়াশিংটনের সহযোগী হিসেবে বছরের পর বছর কাজ করেছেন। ইয়র্কটাউন অবরোধে তিনি মার্কিন বিজয় নিশ্চিত করতে সাহায্য করেন।
সচিব পদ থেকে পদত্যাগ করার পর হ্যামিল্টন তার আইনি ও ব্যবসায়িক কার্যক্রম পুনরায় শুরু করেন। তিনি আন্তর্জাতিক দাস বাণিজ্যের বিলুপ্তি সমর্থন করেন। আধা-যুদ্ধে হ্যামিল্টন ফ্রান্সের বিরুদ্ধে সংঘবদ্ধ হওয়ার আহ্বান জানান এবং রাষ্ট্রপতি জন অ্যাডামস তাকে মেজর জেনারেল হিসেবে নিযুক্ত করেন, কিন্তু সেনাবাহিনী তখন যুদ্ধ দেখতে পায়নি। সঙ্কটের প্রতি প্রেসিডেন্টের প্রতিক্রিয়ায় ক্ষুব্ধ হ্যামিল্টন অ্যাডামসের পুনঃনির্বাচনের প্রচারের বিরোধিতা করেন। ১৮০৪ সালে ভাইস প্রেসিডেন্ট বার নিউইয়র্কের গভর্নরের জন্য দৌড় ঝাপ শুরু করেন এবং হ্যামিল্টন তার বিরুদ্ধে গিয়ে সে অযোগ্য বলে প্রচারণা চালায়। এর প্রতিক্রিয়ায় বুর হ্যামিল্টনকে একটি গুলি করে এবং পরের দিন তিনি মারা যান।
পণ্ডিতরা সাধারণত হ্যামিল্টনকে একজন চৌকস ও বুদ্ধিবৃত্তিকভাবে উজ্জ্বল প্রশাসক, রাজনীতিবিদ এবং অর্থদাতা হিসাবে বিবেচনা করেন। তার ধারণাগুলি আমেরিকান সরকার এবং তার অর্থের ভিত্তি স্থাপনের জন্য কৃতিত্বপূর্ণ হিসেবে বিবেচিত হয়।
প্রাথমিক জীবন ও শিক্ষা
আলেকজান্ডার হ্যামিল্টন ব্রিটিশ লিওয়ার্ড দ্বীপপুঞ্জের নেভিস দ্বীপের রাজধানী চার্লসটাউনে জন্মগ্রহণ করেন এবং হ্যামিল্টন ও তার বড় ভাই জেমস জুনিয়র শৈশবের কিছু অংশ সেখানেই অতিবাহিত করেন। তার মা র‍্যাচেল ফসেট একজন অর্ধ-ব্রিটিশ ও তার পিতা জেমস হ্যামিল্টন একজন স্কটীয় বংশোদ্ভূত ছিলেন। হ্যামিল্টনের মা এর আগে সেন্ট ক্রোয়েক্সে বিয়ে করেছিলেন। তখন সেন্ট ক্রোয়েক্সে ডেনমার্কের শাসন ছিল এবং তার মা ডেনিশ বা জার্মান বণিক  জোহান মাইকেল ল্যাভিয়েনকে বিয়ে করেছিলেন। তাদের পিটার লাভিয়েন নামে একটি পুত্রও ছিল। ১৭৫০ সালে সেন্ট কিটসে যাওয়ার আগে ফসেট তার স্বামী ও প্রথম ছেলেকে ছেড়ে যান এবং সেখানে তিনি জেমস হ্যামিল্টনের সাথে দেখা করেন। হ্যামিল্টন ও ফসেট একসাথে তার জন্মস্থান নেভিসে চলে আসেন।
নেভিসে তিনি বাবার কাছ থেকে উত্তরাধিকারসূত্রে শহরে একটি সমুদ্রতীরবর্তী জায়গা পেয়েছিলেন। ইংল্যান্ডের চার্চ আলেকজান্ডার ও জেমস জুনিয়রের সদস্যপদ এবং শিক্ষা প্রত্যাখ্যান করেছিল। কারণ তাদের বাবা-মা আইনত বিবাহিত ছিলেন না। যখন তাদের মা বেঁচে ছিলেন, তখন তারা ব্যক্তিগত শিক্ষা ও একজন ইহুদি প্রধান শিক্ষিকার নেতৃত্বে একটি প্রাইভেট স্কুলে ক্লাস পেতেন। আলেকজান্ডার ৩৪টি বইয়ের একটি পারিবারিক গ্রন্থাগার দিয়ে তার শিক্ষার পরিপূরক করেন। জেমস হ্যামিল্টন পরে র‍্যাচেল ফসেট ও তাদের দুই ছেলেকে পরিত্যাগ করে চলে যান। বলা হয় যে, তার প্রথম স্বামী ব্যভিচারের কারণে ডাচ আইনের অধীনে তাকে তালাক দিতে চান একথা জানতে পেরে তাকে পরিত্যাগ করেন। তখন রাচেল তার দুই সন্তানের সাথে সেন্ট ক্রোয়েক্সে চলে যান এবং সেখানে ক্রিস্টিনানস্টেডে একটি ছোট দোকান রেখে তাদের সমর্থন করে যান। কিছুদিন পর তিনি পীতজ্বরে আক্রান্ত হন এবং ১৯৬৮ সালের ১৯ ফেব্রুয়ারি হ্যামিল্টনকে অনাথ রেখে যান মারা যান। এটি তার জন্য গুরুতর মানসিক পরিণতির কারণ হয়। তখন  প্রোবেট কোর্টে ফাসেটের প্রথম স্বামী তার সম্পত্তি বাজেয়াপ্ত করে এবং ফাসেটের মালিকাধীন কিছু মূল্যবান জিনিসপত্রও নিয়ে নেয়।
তখন হ্যামিল্টন নিউ ইয়র্ক ও নিউ ইংল্যান্ডের সাথে ব্যবসা করে এমন স্থানীয় আমদানি-রপ্তানি সংস্থা বিকমেনের একজন কেরানি হন। তিনি ও জেমস জুনিয়রকে তাদের চাচাতো ভাই পিটার লিটন স্বল্প সময়ের জন্য নিয়ে গিয়েছিলেন। এরপর জেমস জুনিয়র স্থানীয় একজন ছুতারের কাছে থেকে কাজ শিখতে থাকে এবং আলেকজান্ডার নেভিসের একজন ব্যবসায়ী টমাস স্টিভেনসের পক্ষ থেকে থাকার জন্য একটি বাড়ি পান। হ্যামিল্টন তার কিশোর বয়সে থাকা সত্ত্বেও একজন ব্যবসায়ী হিসাবে যথেষ্ট সক্ষম প্রমাণিত হন এবং ১৭৭১ সালে তার মালিক সমুদ্রে থাকাকালীন পাঁচ মাসের জন্য ফার্মের দায়িত্বে থাকেন।  তিনি একজন আগ্রহী পাঠক ছিলেন এবং পরে লেখালেখিতে আগ্রহ তৈরি করেন। তিনি যে দ্বীপে থাকতেন তার বাইরে একটি জীবন কামনা করতে শুরু করেন। তিনি তার বাবার কাছে একটি চিঠি লিখেন, যাতে একটি হারিকেন সম্পর্কে বিশদ বিবরণ ছিল, যা ১৭৭২ সালের ৩০ আগস্ট খ্রিস্টানদের ধ্বংস করে। তখন হ্যামিল্টনের শিক্ষক ও পরামর্শদাতা হিউ নক্স রয়্যাল ডেনিশ-আমেরিকান গেজেটে প্রকাশের জন্য চিঠিটি জমা দেন। জীবনীকার রন চেরনো চিঠিটিকে আশ্চর্যজনক মনে করেন। কারণ, একজন স্ব-শিক্ষিত কেরানি যে এমন উদ্যম ও উৎসাহ নিয়ে লিখতে পারে তা অভাবনীয়। তার প্রবন্ধটি সম্প্রদায়ের নেতাদের প্রভাবিত করে এবং তারা হ্যামিলটনকে শিক্ষার জন্য উত্তর আমেরিকার উপনিবেশগুলিতে পাঠানোর জন্য একটি তহবিল সংগ্রহ করে।
১৭৭২ সালের অক্টোবরে হ্যামিল্টন জাহাজে করে বোস্টনে পৌঁছান এবং সেখান থেকে নিউইয়র্ক সিটিতে চলে যান। তিনি আইরিশ বংশোদ্ভূত হারকিউলিস মুলিগানের সাথে একটি থাকার জায়গা নেন। তিনি হ্যামিল্টনকে তার শিক্ষা ও সহায়তার জন্য কার্গো বিক্রিতে সহায়তা করেন।  এরপর কলেজে ভর্তি হওয়ার প্রস্তুতি হিসেবে হ্যামিল্টন এলিজাবেথটাউন একাডেমিতে তার শিক্ষার অবশিষ্ট বিষয় পূরণ করতে শুরু করেন। এটি তখন নিউ জার্সির ফ্রান্সিস বারবার দ্বারা পরিচালিত একটি প্রস্তুতিমূলক ছিল স্কুল। তখন তিনি স্থানীয় নেতৃস্থানীয় বুদ্ধিজীবি, বিপ্লবী উইলিয়াম লিভিংস্টনের প্রভাবে আসেন। তিনি তার সাথে কিছু সময়ের জন্যও বসবাসও করেন।
হ্যামিল্টন ১৭৭৩ সালের শরতে নিউইয়র্কের আলমা মেটার কিংস কলেজে একজন প্রাইভেট ছাত্র হিসাবে প্রবেশ করেন। তার কলেজের রুমমেট ও আজীবন বন্ধু রবার্ট ট্রুপ হ্যামিল্টনের জনসাধারণের উপস্থিতিতে ব্রিটিশদের বিরুদ্ধে দেশপ্রেমিকদের মামলাটি সুন্দর ও সংক্ষিপ্তভাবে ব্যাখ্যা করার ক্ষেত্রে হ্যামিল্টনের স্পষ্টতা সম্পর্কে উজ্জ্বলভাবে কথা বলেন। হ্যামিল্টন ট্রুপ ও অন্য চারজন স্নাতক একটি নামহীন সাহিত্য সমাজ গঠন করেন, যা ফিলোলেক্সিয়ান সোসাইটির অগ্রদূত হিসাবে বিবেচিত হয়।  ১৭৭৫ সালের ১০ মে হ্যামিল্টন তার কলেজের প্রেসিডেন্ট লয়ালিস্ট মাইলস কুপারকে একটি বিক্ষুব্ধ জনতার হাত থেকে বাঁচানোর জন্য কৃতিত্ব অর্জন করেন। তখন কুপারকে পালানোর জন্যে যথেষ্ট সময় দিতে তিনি ভিড়ের সাথে কথা বলতে থাকেন। শহরটিতে ব্রিটিশ দখলের সময় কলেজটি বন্ধ হয়ে গেলে হ্যামিলটন স্নাতক হওয়ার আগেই তার পড়াশোনা বন্ধ করতে বাধ্য হন।
প্রারম্ভিক সামরিক কর্মজীবন
১৭৭৫ সালে লেক্সিংটন ও কনকর্ডে ব্রিটিশদের সাথে আমেরিকান সৈন্যদের প্রথম যুদ্ধের পর হ্যামিল্টন ও কিংস কলেজের অন্য ছাত্ররা নিউ ইয়র্কের কর্সিকানস নামে একটি স্বেচ্ছাসেবক মিলিশিয়া কোম্পানিতে যোগ দেন। এই কোম্পানিটি ছয় বছর আগে দমন করা কর্সিকান প্রজাতন্ত্রকে প্রতিফলিত করে এবং এর ফলে একে দেশপ্রেমিকরা একটি অনুকরণযোগ্য মডেল হিসাবে বিবেচনা করে। হ্যামিল্টন নিজেই সামরিক ইতিহাস ও কৌশল অধ্যয়ন করেন এবং শীঘ্রই তার পদোন্নতির জন্য সুপারিশ করা হয়। এইচএমএস এশিয়ার অগ্নিকাণ্ডে তিনি হারকিউলিস মুলিগান ও সানস অফ লিবার্টির সমর্থনে হার্টস অফ ওকের নেতৃত্বে ব্যাটারিতে ব্রিটিশ কামানগুলির বিরুদ্ধে একটি সফল অভিযানে নেতৃত্ব দেন এবং তা ক্যাপচারের ফলে ইউনিটটি পরে একটি আর্টিলারি কোম্পানিতে পরিণত হয়।
আলেকজান্ডার ম্যাকডুগাল ও জন জে- এর মতো প্রভাবশালী নিউইয়র্কের দেশপ্রেমিকদের সাথে তার সংযোগের মাধ্যমে ১৭৭৬ সালে হ্যামিল্টন ৬০ জন লোক নিয়ে আর্টিলারি কোম্পানির নিউইয়র্ক প্রাদেশিক কোম্পানি গঠন করেন এবং অধিনায়ক নির্বাচিত হন। কোম্পানিটি নিউ ইয়র্ক সিটি ও এর আশেপাশে ১৭৭৬ সালের প্রচারণায় অংশ নিয়েছিল। ট্রেন্টনের যুদ্ধে এটি শহরের উচ্চ স্থানে অবস্থিত ছিল। হ্যামিল্টন ১৭৭৭ সালের ৩ জানুয়ারি সংঘটিত  প্রিন্সটনের যুদ্ধে অংশগ্রহণ করেন। প্রাথমিক বিপত্তির পর ওয়াশিংটন আমেরিকান সৈন্যদের সমাবেশ ঘটান  এবং ব্রিটিশ বাহিনীর বিরুদ্ধে সফল অভিযোগে তাদের নেতৃত্ব দেন। সেখানে সংক্ষিপ্ত অবস্থানের পর ব্রিটিশরা পিছিয়ে পড়ে। তাদের কেউ প্রিন্সটন ছেড়ে চলে যায় এবং অন্যরা নাসাউ হলে আশ্রয় নেয়। তখন  হ্যামিল্টন তিনটি কামান নিয়ে এসে হলে গুলি চালান। তারপর কিছু মার্কিন সৈন্য সদর দরজায় ছুটে এসে তা ভেঙে ফেলে। ব্রিটিশরা পরবর্তীতে জানালার বাইরে একটি সাদা পতাকা লাগায় এবং ১৯৪ ব্রিটিশ সৈন্য বিল্ডিং থেকে বেরিয়ে এসে তাদের অস্ত্র জমা দেয়। এইভাবেই আমেরিকান বিজয়ে যুদ্ধের সমাপ্তি ঘটে।
১৭৭৯ সালের ডিসেম্বর থেকে ১৭৮০ সালের মার্চ মাস পর্যন্ত নিউ জার্সির মরিসটাউনে অবস্থানকালে তিনি জেনারেল ফিলিপ শুইলার ও ক্যাথরিন রেনসেলারের কন্যা এলিজাবেথ শুইলারের সাথে দেখা করেন। তারা ১৭৮০ সালের ১৪ ডিসেম্বর নিউইয়র্কের আলবানিতে শুইলার ম্যানশনে বিয়ে করেন। তাদের আট সন্তান ছিল ; ফিলিপ, অ্যাঞ্জেলিকা, আলেকজান্ডার, জেমস,  জন, উইলিয়াম, এলিজা ও ফিলিপ।
জর্জ ওয়াশিংটনের কর্মীবৃন্দ
হ্যামিল্টনকে উইলিয়াম আলেকজান্ডার, লর্ড স্টার্লিং ও অপর একজন জেনারেল সম্ভবত ন্যাথানেল গ্রিন বা আলেকজান্ডার ম্যাকডুগালের সহযোগী হওয়ার জন্য আমন্ত্রণ জানানো হয়। তিনি এই আমন্ত্রণগুলি প্রত্যাখ্যান করেন। পরে অনুভব করেন যে, জীবনে তার স্টেশন উন্নত করার জন্য তার সেরা সুযোগটি ছিল যুদ্ধক্ষেত্রে গৌরব। হ্যামিল্টন অবশেষে একটি আমন্ত্রণ পান এবং তিনি অনুভব করেন যে, এটি তিনি প্রত্যাখ্যান করতে পারবেন না। তা হল লেফটেন্যান্ট কর্নেল পদে ওয়াশিংটনের সহযোগী হিসাবে কাজ করা। ওয়াশিংটন বিশ্বাস করতেন যে, সহায়তা শিবির হল এমন ব্যক্তি যাদের উপর সম্পূর্ণ আস্থা রাখতে হবে এবং যোগ্যতার সাথে দায়িত্ব পালনের জন্য ও প্রেরণের জন্য সক্ষম পুরুষদের প্রয়োজন।
হ্যামিল্টন ওয়াশিংটনের প্রধান স্টাফ সহকারী হিসেবে চার বছর দায়িত্ব পালন করেন। তিনি কংগ্রেস, রাজ্যের গভর্নর ও কন্টিনেন্টাল আর্মির সবচেয়ে শক্তিশালী জেনারেলদের চিঠি পরিচালনা করেন এবং পরবর্তীদের নির্দেশে তিনি ওয়াশিংটনের অনেক আদেশ ও চিঠির খসড়া তৈরি করেন। তিনি শেষ পর্যন্ত হ্যামিল্টনের নিজের স্বাক্ষরে ওয়াশিংটন থেকে আদেশ জারি করেন। হ্যামিল্টন ওয়াশিংটনের দূত হিসাবে গোয়েন্দা,কূটনীতি ও সিনিয়র সেনা কর্মকর্তাদের সাথে আলোচনাসহ বিভিন্ন উচুস্তরের দায়িত্বের সাথে জড়িত ছিলেন।  যুদ্ধের সময় হ্যামিল্টন অনেক সহকর্মী অফিসারের ঘনিষ্ঠ বন্ধু হয়ে ওঠেন। মার্কুইস দে লাফায়েতে ও জন লরেন্সকে লেখা তাঁর চিঠি ১৮শ অষ্টাদশ শতাব্দীর শেষের দিকের অনুভূতিপ্রবণ সাহিত্য সম্মেলনকে কাজে লাগিয়ে গ্রীক ইতিহাস ও পৌরাণিক কাহিনীর প্রতি ইঙ্গিত করে।
ফিল্ড কমান্ড
ওয়াশিংটনের স্টাফ থাকাকালীন হ্যামিল্টন দীর্ঘদিন ধরে কমান্ড ও সক্রিয় যুদ্ধে ফিরে আসার চেষ্টা করেন। যুদ্ধ শেষ হওয়ার কাছাকাছি আসার সাথে সাথে তিনি জানতে পারেন যে, সামরিক গৌরবের সুযোগগুলি হ্রাস পাচ্ছে। ১৭৮১ সালের ১৫ ফেব্রুয়ারি হ্যামিল্টন একটি ছোটখাট ভুল বোঝাবুঝির পরে ওয়াশিংটনের কাছে তিরস্কারের স্বীকার হন। যদিও ওয়াশিংটন দ্রুত তাদের সম্পর্ক সংশোধন করার চেষ্টা করেন ; কিন্তু হ্যামিল্টন তার কর্মীদের ছেড়ে যাওয়ার জন্য জোর দিতে থাকেন। এরপর তিনি আনুষ্ঠানিকভাবে মার্চ মাসে চলে যান এবং ওয়াশিংটনের সদর দফতরের কাছে তার নতুন স্ত্রী এলিজাবেথের সাথে বসতি স্থাপন করেন। তিনি বারবার ওয়াশিংটন এবং অন্যদের কাছে ফিল্ড কমান্ডের জন্য অনুরোধ করতে থাকেন। জর্জ ওয়াশিংটন উচ্চ পদমর্যাদার ব্যক্তিদের নিয়োগের প্রয়োজনীয়তার কথা উল্লেখ করে নিন্দা করতে থাকেন। ১৭৮১ সালের জুলাই মাসে হ্যামিল্টন তার কমিশনের সাথে ওয়াশিংটনে একটি চিঠি জমা দেন এবং এইভাবে তিনি তার কাঙ্ক্ষিত আদেশ না পেলে পদত্যাগ করার হুমকি দেন।
কংগ্রেস অব কনফেডারেশন
ইয়র্কটাউনের পর হ্যামিল্টন নিউইয়র্কে ফিরে আসেন এবং ১৭৮২ সালের মার্চ মাসে তার কমিশন পদত্যাগ করেন। তিনি ছয় মাস স্ব-নির্দেশিত শিক্ষার পর জুলাই মাসে বারো পাশ করেন এবং অক্টোবরে নিউইয়র্ক রাজ্যের সুপ্রিম কোর্টে মামলা করার লাইসেন্স পান। তিনি রবার্ট মরিসের কাছ থেকে নিউইয়র্ক রাজ্যের জন্য মহাদেশীয় করের রিসিভার হওয়ার প্রস্তাবও গ্রহণ করেন। ১৭৮২ সালে তিনি কনফেডারেশন কংগ্রেসে নিযুক্ত হন। কংগ্রেসে নিয়োগের আগে হ্যামিল্টন ইতিমধ্যেই কংগ্রেসের সমালোচনায় অংশ নিয়েছিলেন। ১৭৮০ সালের ৩ সেপ্টেম্বরে জেমস ডুয়েনের কাছে তার একটি চিঠিতে সমালোচনাগুলি প্রকাশ করেন,...মৌলিক ত্রুটি হল কংগ্রেসে ক্ষমতার অভাব...কনফেডারেশন নিজেই ত্রুটিপূর্ণ এবং এটির পরিবর্তন করা প্রয়োজন; এটি যুদ্ধ বা শান্তির জন্য উপযুক্ত নয়।
১৭৮১ সালের ফেব্রুয়ারিতে থমাস বার্কের মাধ্যমে আইনের প্রবন্ধগুলির একটি সংশোধনী প্রস্তাব করা হয়, যাতে কংগ্রেসকে সমস্ত আমদানির উপর ৫% শুল্ক আদায় করার ক্ষমতা দেওয়া হয়। তবে এর জন্য সমস্ত রাজ্যের অনুমোদন প্রয়োজন ছিল। ১৭৮২ সালের নভেম্বরে রোড আইল্যান্ড কর্তৃক প্রত্যাখ্যান করার পর আইনটি অসম্ভব বলে প্রমাণিত হওয়ায় এর উত্তরণ নিশ্চিত করা হয়। জেমস ম্যাডিসন রোড আইল্যান্ডকে তার মন পরিবর্তন করতে রাজি করার জন্য একটি প্রতিনিধি দল পাঠিয়ে কংগ্রেসকে প্রভাবিত করার জন্য হ্যামিল্টনকে নিযুক্ত করেন। প্রতিনিধিদলের সুপারিশপত্রের প্রতিবেদনে যুক্তি দেওয়া হয়েছিল যে, জাতীয় সরকারের কেবলমাত্র কিছু স্তরের আর্থিক স্বায়ত্তশাসনের প্রয়োজন নয়; বরং আইন প্রণয়নের ক্ষমতাও প্রয়োজন, যা স্বতন্ত্র রাজ্যগুলির ক্ষমতাকে ছাড়িয়ে যায়। হ্যামিল্টন একটি চিঠি প্রেরণ করেন এবং তাতে যুক্তি দেন যে, কংগ্রেসের কাছে ইতিমধ্যেই কর দেওয়ার ক্ষমতা রয়েছে। যেহেতু এটি বিভিন্ন রাজ্য থেকে বকেয়া অর্থ নির্ধারণ করার ক্ষমতা রাখে।
কংগ্রেস ও সেনাবাহিনী
হ্যামিল্টন, রবার্ট মরিস ও গভর্নিয়ার মরিসসহ বেশ কিছু কংগ্রেসের লোক জাতীয় সরকারের অর্থায়নের জন্য রাজ্য ও কংগ্রেসের সমর্থন পেতে তথাকথিত নিউবার্গ ষড়যন্ত্রকে লিভারেজ হিসাবে ব্যবহার করার চেষ্টা করেন। তারা ম্যাকডুগালকে তার আক্রমনাত্মক পন্থা চালিয়ে যেতে উত্সাহিত করে এবং তাদের দাবি পূরণ না হলে অজানা পরিণতির হুমকি দেখায়। হ্যামিল্টন প্রস্তাবিত জাতীয় তহবিল ব্যবস্থার জন্য রাজ্যগুলির উপর প্রাধান্য দেওয়ার জন্য সেনাবাহিনীর দাবিগুলি ব্যবহার করার পরামর্শ দেন। মরিস ও হ্যামিল্টন জেনারেল হেনরি নক্সের সাথে যোগাযোগ করে পরামর্শ দেন যে, তিনি ও অফিসাররা বেসামরিক কর্তৃত্বকে অস্বীকার করেন। হ্যামিল্টন ওয়াশিংটনকে গোপনে পরামর্শ দেন যে, তহবিল সুরক্ষিত করার জন্য  অফিসারদের প্রচেষ্টার বিকল্প গ্রহণ করুন এবং তাদের সংযমের সীমার মধ্যে রাখুন।  সঙ্কট শেষ হওয়ার পর ওয়াশিংটন জাতীয় তহবিল পরিকল্পনার সমর্থন পেতে সেনাবাহিনীকে লিভারেজ হিসাবে ব্যবহার করার বিপদ সম্পর্কে সতর্ক করেছিলেন।
১৫ মার্চ জর্জ ওয়াশিংটন ব্যক্তিগতভাবে অফিসারদের সম্বোধন করে নিউবার্গের পরিস্থিতি প্রশমিত করেন। ১৭৮৩ সালের এপ্রিলে কংগ্রেস সেনাবাহিনীকে আনুষ্ঠানিকভাবে ভেঙে দেওয়ার নির্দেশ দেয়। একই মাসে কংগ্রেস একটি ২৫ বছরের ইম্পোস্টের জন্য একটি নতুন পরিমাপ পাস করে এবং এর বিপক্ষে হ্যামিলটন ভোট দেন। এর জন্য সমস্ত রাজ্যের সম্মতি প্রয়োজন ছিল এবং এটি কর্মকর্তাদের পেনশনকে পাঁচ বছরের পূর্ণ বেতনে কম্যুটেশনের অনুমোদন দেয়। রোড আইল্যান্ড এই বিধানগুলির বিরোধিতা করেন এবং হ্যামিল্টনের আগের চিঠিতে জাতীয় বিশেষাধিকারের দৃঢ় দাবিগুলিকে ব্যাপকভাবে অত্যধিক বলে ধরে নেওয়া হয়।
১৭৮৩ সালের জুনে পেনসিলভানিয়ার ল্যাঙ্কাস্টার থেকে অসন্তুষ্ট সৈন্যদের একটি ভিন্ন দল কংগ্রেসকে তাদের ফেরত বেতনের দাবিতে একটি পিটিশন পাঠায়। যখন তারা ফিলাডেলফিয়ার দিকে অগ্রসর হতে শুরু করে এবং কংগ্রেস তখন হ্যামিল্টন ও অন্য দুজনকে জনতাকে বাধা দেওয়ার জন্য অভিযুক্ত করে। হ্যামিল্টন পেনসিলভেনিয়ার সুপ্রিম এক্সিকিউটিভ কাউন্সিল থেকে মিলিশিয়াদের অনুরোধ করেন, কিন্তু তাকে প্রত্যাখ্যান করা হয়েছিল। হ্যামিল্টন যুদ্ধের সহকারী সেক্রেটারি উইলিয়াম জ্যাকসনকে পুরুষদের আটকানোর নির্দেশ দেন এবং জ্যাকসন এতে ব্যর্থ হয়। জনতা ফিলাডেলফিয়ায় পৌঁছে এবং সৈন্যরা তাদের বেতনের জন্য কংগ্রেসকে হেনস্থা করতে এগিয়ে যায়। হ্যামিল্টন যুক্তি দেন যে, কংগ্রেসকে প্রিন্সটন, নিউ জার্সির জন্য স্থগিত করা উচিত। কংগ্রেস সম্মত হয় এবং সেখানে স্থানান্তরিত হয়। কেন্দ্রীয় সরকারের দুর্বলতায় হতাশ হয়ে হ্যামিল্টন প্রিন্সটনে থাকাকালীন কনফেডারেশনের নিবন্ধগুলি সংশোধন করার জন্য একটি আহ্বান তৈরি করেন। এই রেজোলিউশনে মার্কিন যুক্তরাষ্ট্রের ভবিষ্যত সংবিধানের অনেক বৈশিষ্ট্য রয়েছে এবং এর মধ্যে একটি শক্তিশালী ফেডারেল সরকার ট্যাক্স সংগ্রহ ও সেনাবাহিনী গঠনের ক্ষমতাও রয়েছে। এটি আইনসভা, নির্বাহী ও বিচার বিভাগীয় শাখায় ক্ষমতার বিভাজনও অন্তর্ভুক্ত করে।
নিউইয়র্কে ফিরে যাওয়া
১৭৮৩ সালে হ্যামিল্টন কংগ্রেস থেকে পদত্যাগ করেন । ১৭৮৩ সালে ব্রিটিশরা নিউইয়র্ক ত্যাগ করে, তিনি সেখানে রিচার্ড হ্যারিসনের সাথে অংশীদারিত্বে অনুশীলন করেন। তিনি টোরিস এবং ব্রিটিশ প্রজাদের রক্ষায় বিশেষীকরণ করেছিলেন, যেমন রুটজার্স বনাম।ওয়েডিংটন, যেখানে তিনি নিউইয়র্কের সামরিক দখলের সময় ইংরেজদের দ্বারা একটি মদ কারখানার ক্ষতির দাবিকে পরাজিত করেছিলেন। তিনি 1783 সালের প্যারিস চুক্তির সাথে সামঞ্জস্যপূর্ণ রাষ্ট্রীয় আইনের ব্যাখ্যা করার জন্য মেয়রের আদালতের কাছে আবেদন করেছিলেন, যা বিপ্লবী যুদ্ধের সমাপ্তি করেছিল।
1784 সালে, হ্যামিল্টন নিউ ইয়র্কের ব্যাংক প্রতিষ্ঠা করেন।
কনফেডারেশনের নিবন্ধগুলি কার্যকর হওয়ার পক্ষে খুব দুর্বল হিসাবে দীর্ঘকাল ধরে অসন্তুষ্ট, হ্যামিল্টন 1786 আনাপোলিস কনভেনশনে একটি প্রধান নেতৃত্বের ভূমিকা পালন করেছিলেন। তিনি একটি সাংবিধানিক কনভেনশনের জন্য এর রেজোলিউশনের খসড়া তৈরি করেছিলেন, এবং এটি করে বাস্তবতার আরও একধাপ কাছাকাছি নিয়ে এসেছেন আরও কার্যকরী, আরও আর্থিকভাবে স্বয়ংসম্পূর্ণ ফেডারেল সরকার করার জন্য তার দীর্ঘদিনের ইচ্ছা।
নিউইয়র্কের আইনসভার সদস্য হিসেবে, হ্যামিল্টন ভারমন্ট রাজ্যের সার্বভৌমত্বকে স্বীকৃতি দেওয়ার জন্য, এর সাংবিধানিকতা এবং নীতির বিরুদ্ধে অসংখ্য আপত্তির বিরুদ্ধে জোরপূর্বক এবং দীর্ঘমেয়াদি যুক্তি দিয়েছিলেন। বিলের বিবেচনা পরবর্তী তারিখে পিছিয়ে দেওয়া হয়েছিল। 1787 থেকে 1789 সাল পর্যন্ত, হ্যামিল্টন ভার্মন্টের প্রতিনিধিত্বকারী একজন আইনজীবী নাথানিয়েল চিপম্যানের সাথে চিঠি বিনিময় করেন। মার্কিন যুক্তরাষ্ট্রের সংবিধান কার্যকর হওয়ার পরে, হ্যামিল্টন বলেছিলেন, "নতুন কংগ্রেসের সাথে আলোচনার প্রথম বিষয়গুলির মধ্যে একটি হবে কেনটাকির স্বাধীনতা, যার জন্য দক্ষিণের রাজ্যগুলি উদ্বিগ্ন হবে৷ উত্তরাঞ্চলীয়রা ভার্মন্টে পাল্টাপাল্টি খুঁজে পেয়ে খুশি হবে।" ভার্মন্ট 1791 সালে ইউনিয়নে ভর্তি হয়েছিল।
1788 সালে, কলেজটিকে পুনরায় চালু করা এবং এটিকে দৃঢ় আর্থিক ভিত্তির উপর স্থাপন করার জন্য তিনি কিংস কলেজ থেকে স্নাতকোত্তর ডিগ্রি লাভ করেন, যা এখন কলম্বিয়া কলেজ হিসাবে পুনর্গঠিত হয়েছে।
সংবিধান এবং ফেডারেলবাদী কাগজপত্র
1787 সালে, হ্যামিল্টন নিউইয়র্ক স্টেট আইনসভায় নিউইয়র্ক কাউন্টি থেকে অ্যাসেম্বলিম্যান হিসেবে দায়িত্ব পালন করেন এবং তার শ্বশুর ফিলিপ শুইলার সাংবিধানিক কনভেনশনের জন্য প্রতিনিধি হিসেবে নির্বাচিত হন। যদিও হ্যামিল্টন একটি নতুন সাংবিধানিক কনভেনশন আহ্বান করার ক্ষেত্রে একজন নেতা ছিলেন, কনভেনশনে তার সরাসরি প্রভাব ছিল বেশ সীমিত। নিউইয়র্কের আইনসভায় গভর্নর জর্জ ক্লিনটনের দল নিউইয়র্কের অন্য দুই প্রতিনিধি, জন ল্যান্সিং জুনিয়র এবং রবার্ট ইয়েটসকে বেছে নিয়েছিল এবং তারা উভয়েই হ্যামিল্টনের একটি শক্তিশালী জাতীয় সরকারের লক্ষ্যের বিরোধিতা করেছিল।  এইভাবে, যখনই নিউইয়র্ক প্রতিনিধিদলের অন্য দুই সদস্য উপস্থিত ছিলেন, তারা নিউইয়র্কের ভোটের সিদ্ধান্ত নেন, নিশ্চিত করতে যে কনফেডারেশনের নিবন্ধগুলিতে কোনও বড় পরিবর্তন না হয়।
হ্যামিল্টন যুক্তি দিয়েছিলেন, "এবং আমাকে লক্ষ্য করতে দিন যে একজন নির্বাহী সাত বছরের চেয়ে জীবনে অফিসে থাকাকালীন জনগণের স্বাধীনতার জন্য কম বিপজ্জনক। বলা যেতে পারে এটি একটি নির্বাচনী রাজতন্ত্র হিসেবে গঠন করে।.. কিন্তু কার্যনির্বাহীকে অভিশংসনের বিষয় করে, 'রাজতন্ত্র' শব্দটি প্রযোজ্য হতে পারে না।." কনভেনশনের তার নোটে, ম্যাডিসন হ্যামিল্টনের প্রস্তাবটিকে "ধনী এবং সুজন্মের" জন্য ক্ষমতার দাবি হিসাবে ব্যাখ্যা করেছিলেন। ম্যাডিসনের দৃষ্টিভঙ্গি হ্যামিল্টনকে তার সহকর্মী প্রতিনিধিদের থেকে বিচ্ছিন্ন করে রেখেছিল এবং অন্যদের যারা মনে করেছিল তারা বিপ্লব এবং স্বাধীনতার ধারণাগুলিকে প্রতিফলিত করে না।
কনভেনশন চলাকালীন, হ্যামিল্টন কনভেনশন বিতর্কের উপর ভিত্তি করে সংবিধানের জন্য একটি খসড়া তৈরি করেছিলেন, কিন্তু তিনি তা কখনই উপস্থাপন করেননি। এই খসড়াটিতে প্রকৃত সংবিধানের বেশিরভাগ বৈশিষ্ট্যই ছিল। এই খসড়ায়, হাউসের আয়তনের দুই-পঞ্চমাংশ হওয়ায় জনসংখ্যার অনুপাতে সিনেট নির্বাচন করতে হবে, এবং রাষ্ট্রপতি ও সিনেটররা জটিল বহু-পর্যায়ের নির্বাচনের মাধ্যমে নির্বাচিত হবেন, যেখানে নির্বাচিত নির্বাচকরা ইলেক্টরদের ছোট সংস্থা নির্বাচন করবে। ; তারা আজীবন পদে অধিষ্ঠিত হবেন, কিন্তু অসদাচরণের জন্য অপসারণযোগ্য। রাষ্ট্রপতির একটি পরম ভেটো থাকবে। মার্কিন যুক্তরাষ্ট্রের সাথে জড়িত সমস্ত মামলার উপর সুপ্রিম কোর্টের অবিলম্বে এখতিয়ার থাকতে হবে এবং রাজ্যের গভর্নরদের ফেডারেল সরকার নিযুক্ত করতে হবে।
হ্যামিল্টনের উপদলের সদস্যরা যে কোনো শর্তসাপেক্ষ অনুমোদনের বিরুদ্ধে ছিল, এই ধারণার অধীনে যে নিউইয়র্ককে ইউনিয়নে গ্রহণ করা হবে না, যখন ক্লিনটনের দল তাদের প্রচেষ্টা ব্যর্থ হলে রাজ্যের পৃথকীকরণের অধিকার বজায় রেখে সংবিধান সংশোধন করতে চেয়েছিল। রাষ্ট্রীয় সম্মেলনের সময়, নিউ হ্যাম্পশায়ার এবং ভার্জিনিয়া সংবিধান অনুসমর্থন করার জন্য যথাক্রমে নবম এবং দশম রাজ্য হয়ে উঠেছে, নিশ্চিত করেছিল যে কোনও স্থগিত হবে না এবং একটি আপস করতে হবে। অনুসমর্থনের জন্য ব্যবহৃত হ্যামিল্টনের যুক্তিগুলি মূলত ফেডারেলিস্ট পেপারস থেকে কাজের পুনরাবৃত্তি ছিল এবং স্মিথ অবশেষে অনুসমর্থনের জন্য গিয়েছিলেন, যদিও এটি হ্যামিল্টনের বক্তৃতার চেয়ে বেশি প্রয়োজনের বাইরে ছিল। 26 জুলাই, 1788 তারিখে রাষ্ট্রীয় কনভেনশনে ভোটটি 30 থেকে 27 তারিখে অনুমোদিত হয়েছিল
ফেডারেলিস্ট পেপারস
হ্যামিল্টন প্রস্তাবিত সংবিধান রক্ষার জন্য জন জে ও জেমস ম্যাডিসনকে দ্য ফেডারেলিস্ট পেপারস প্রবন্ধের একটি সিরিজ লেখার জন্য নিয়োগ করেন। তিনি সেই প্রচেষ্টায় সবচেয়ে বড় অবদান রাখেন এবং প্রকাশিত ৮৫টি প্রবন্ধের মধ্যে ৫১টিই তিনি লিখেন। হ্যামিল্টন পুরো প্রকল্পের তত্ত্বাবধান করেন এবং অংশগ্রহণকারীদের তালিকাভুক্ত করাসহ বেশিরভাগ প্রবন্ধ লেখেন এবং প্রকাশনার তদারকি করেন। প্রকল্প চলাকালীন প্রতিজন ব্যক্তি তাদের দক্ষতা অনুযায়ী কাজ করেছিল। জন জে বৈদেশিক সম্পর্ক, ম্যাডিসন নতুন সরকারের গঠনসহ প্রজাতন্ত্র ও কনফেডারেসির ইতিহাস রচনা করেন। হ্যামিল্টন তার কাছে সবচেয়ে প্রাসঙ্গিক সরকারের শাখাগুলি রচনা করেন: নির্বাহী ও বিচার বিভাগীয় শাখাগুলি, সেনেটের কিছু দিক, সেইসাথে সামরিক বিষয় ও ট্যাক্সেশন রচনা করেন। এই পেপারস ১৭৮৭ সালের ২৭ অক্টোবর প্রথম দ্য ইন্ডিপেনডেন্ট জার্নালে প্রকাশিত হয়।
নিকোল ডেভিড
দাতুক নিকোল অ্যান ডেভিড (Nicol Ann David; জন্ম: ২৬ আগস্ট, ১৯৮৩) মালয়েশিয়ার পেনাংয়ে জন্মগ্রহণকারী বিখ্যাত ও পেশাদার স্কোয়াশ খেলোয়াড়। বর্তমানে তিনি বিশ্বের ১নং প্রমিলা স্কোয়াশ খেলোয়াড়। এশীয় নারীদের মধ্যে তিনিই সর্বপ্রথম এ সম্মাননা পেলেন। ব্রিটিশ ওপেনসহ রেকর্ডসংখ্যক সাতবার বিশ্ব ওপেন শিরোপা জয় করেছেন।
২০০৪ সালে অনুষ্ঠিত এথেন্স অলিম্পিকে মালয়েশিয়ার পক্ষে অলিম্পিক মশাল বহন করেছিলেন। এছাড়াও, মালয়েশিয়ায় ইউএনডিপি’র জাতীয় শুভেচ্ছা দূত নিযুক্ত হয়েছিলেন নিকোল।
খেলোয়াড়ী জীবন
২০০০ সালে ডেভিড উইসপাতে যোগ দেন। পেশাদার খেলোয়াড় হিসেবে ২০০০ সালে সালমা শাবানাকে হারিয়ে তিনি তার প্রথম উইসপা শিরোপা জয় করেন।
২০০৫, ২০০৬, ২০০৮ এবং ২০১২ সালের ব্রিটিশ ওপেন শিরোপা জয় করেন। পাশাপাশি ২০০৫, ২০০৬, ২০০৮, ২০০৯, ২০১০, ২০১১ এবং ২০১২ সালের প্রমিলাদের বিশ্ব ওপেন স্কোয়াশ চ্যাম্পিয়নশিপ রেকর্ডসংখ্যকবার জয় করেন। প্রথম স্কোয়াশ খেলোয়াড় হিসেবে বিশ্ব জুনিয়রের শিরোপা জয় করেন দুইবার। ২০০৭ সালে রেনিম এল উইলি এতে ভাগ বসান। এশিয়ান স্কোয়াশ চ্যাম্পিয়নশিপ আটবার জয় করেন। এছাড়াও মার্চ, ২০০৬ থেকে এপ্রিল, ২০০৭ সাল পর্যন্ত ধারাবাহিকভাবে ১৩ মাস ও ৫১ খেলায় অপরাজিত ছিলেন।
সম্মাননা
৭ জুন, ২০০৮ তারিখে মহামান্য টুঙ্কো মিজান জয়নাল আবিদিনের জন্মদিনের সম্মানে নিকোলকে অর্ডার অব মেরিট উপাধি দেয়া হয়। ২৬ জুন, ১৯৭৫ তারিখে প্রবর্তিত এ পুরস্কার তিনিই প্রথম লাভ করেন। ২০০৫ থেকে ২০১০ এবং ২০১২ সালে উইসপা বর্ষসেরা খেলোয়াড় হিসেবে মনোনীত হন নিকোল।
এ কে এম ইয়াকুব আলী
এ কে এম ইয়াকুব আলী বাংলাদেশের একজন লেখক, গবেষক, ইতিহাসবিদ, ও ইসলামি চিন্তাবিদ। তিনি রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক ছিলেন। তাকে ২০১৮ সালে ইতিহাস ও ঐতিহ্য বিষয়ক চতুর্দশ আন্তর্জাতিক সম্মেলনে রাজশাহী বিশ্ববিদ্যালয়ের ইমেরিটাস অধ্যাপক ঘোষণা দেওয়া হয়। তিনি বাংলাপিডিয়ার একজন লেখক।
জন্ম ও বাল্যকাল
ইয়াকুব আলী ১৯৩৯ সালের ১ আগস্টে বগুড়া জেলার নন্দীগ্রাম থানার হাটধুমা জন্মগ্রহণ করে। তার পিতার নাম আলহাজ্জ মোহাম্মদ বাসতুল্লাহ শেখ ও মায়ের ফাতিমা বেগম। তার পিতা অত্র এলাকার আলেম ছিলেন।
শিক্ষাজীবন
ইয়াকুব আলী ছোটবেলা থেকেই এলাকায় মেধাবী ছাত্র হিসেবে পরিচিত ছিলেন। সে ১৯৫২ সালে ঢাকা মাদ্রাসা শিক্ষা বোর্ডের অধীনে আলিম পরীক্ষায় প্রথম বিভাগে নবম স্থান অধিকার করেন। ১৯৫৪ সালে একই বোর্ড থেকে ফাজিল পরীক্ষায় প্রথম বিভাগে ষষ্ঠ স্থান অধিকার করে উত্তীর্ণ হন। ১৯৫৫ সালে ঢাকা মাধ্যমিক শিক্ষাবোর্ডের অধীনে ইংরেজি ও গণিত বিষয় যুক্ত করে হাই মাদ্রাসা পরীক্ষায় উত্তীর্ণ হন। ১৯৫৬ সালে হাদিস নিয়ে কামিল পরীক্ষায় প্রথম শ্রেণি লাভ করেন।
তিনি মাদ্রাসা শিক্ষার পাশাপাশি তিনি সাধারণ শিক্ষা কার্যক্রম অব্যাহত রেখেছিলেন। ১৯৫৮ সালে আজিজুল হক কলেজ থেকে প্রথম বিভাগে আই এ পাশ করেন। একই প্রতিষ্ঠান থেকে ১৯৬০ সালে পঞ্চম স্থান অধিকার করে বিএ পাশ করেন। এরপর ১৯৬২ সালে রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে এম এ পাশ করেন। তিনি ১৯৭০ সালে একই বিশ্ববিদ্যালয়ের আরবি বিভাগ থেকে প্রথম শ্রেণিতে প্রথম স্থান লাভ করে ২য় বার এম এ পাশ করেন। তিনি ১৯৮২ সালে বিশ্ববিদ্যালয়ের সর্বপ্রথম ইউজিসি ফেলো হিসেবে পিএইচডি ডিগ্রি অর্জন করেন।
ইয়াকুব আলী বাংলাভাষার পাশাপাশি ইংরেজি, আরবি, ফারসি এবং উর্দু ভাষায় অত্যন্ত দক্ষ ছিলেন। সংস্কৃত ভাষায়ও প্রাথমিক দক্ষ ছিলেন।
কর্মজীবন
ইয়াকুব আলী কলেজে শিক্ষকতা দিয়ে তিনি তার পেশাজীবন শুরু করেন। তিনি ১৯৬৩ সালে রাজশাহী বিশ্ববিদ্যালয়ে শিক্ষক হিসেবে যোগদান করেন। তবে মাঝখানে অল্প কিছু সময় চট্টগ্রাম বিশ্ববিদ্যালয়ে ইসলামের ইতিহাস ও সংস্কৃতি বিভাগে সহযোগী অধ্যাপক ও বিভাগীয় সভাপতির দায়িত্ব পালন করেছিলেন। এছাড়াও তিনি বিশ্ববিদ্যালয়ের বিভাগীয় সভাপতি ও অনুষদের ডিন হিসেবেও দায়িত্ব পালন করেছেন। তিনি ১৯৬৭ থেকে ১৯৭৭ সাল পর্যন্ত শিক্ষকতার পাশাপাশি রাজশাহীর বরেন্দ্র গবেষণা জাদুঘরের সহকারী কিউরেটরের (জাদুঘর পরিচালক) দায়িত্ব পালন করেছেন।
এছাড়াও একাডেমিক গবেষণার দিক দিয়ে তার তত্ত্বাবধানে এ পর্যন্ত ২৫ জন গবেষক পিএইচডি ডিগ্রি ও ৭ জন এমফিল ডিগ্রি অর্জন করেছেন। এদের মধ্যে উল্লেখযোগ্য:
রচনাবলী
তার উল্লেখযোগ্য বইসমূহ:
সম্পাদনা
পুরস্কার ও সন্মাননা
তাকে ২০১৮ সালে বাংলাদেশ এশিয়াটিক সোসাইটিতে অনুষ্ঠিত ইতিহাস একাডেমি কর্তৃক আয়োজিত ইতিহাস ও ঐতিহ্য বিষয়ক চতুর্দশ আন্তর্জাতিক সম্মেলনে রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক ঘোষণা দেওয়া হয়। এছাড়াও কিছু পুরস্কার পেয়েছেন।
আতিকুর রহমান ফাহাদ
মোহাম্মদ আতিকুর রহমান ফাহাদ (জন্ম: ১৫ সেপ্টেম্বর ১৯৯৫; আতিকুর রহমান ফাহাদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি ঢাকা আবাহনীতে যোগদান করেছেন। ২০১৯–২০ মৌসুমে, তিনি ঢাকা আবাহনী হতে বসুন্ধরা কিংসে যোগদান করেছেন।
প্রারম্ভিক জীবন
মোহাম্মদ আতিকুর রহমান ফাহাদ ১৯৯৫ সালের ১৫ই সেপ্টেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফাহাদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১টি ম্যাচে অংশগ্রহণ করেছিলেন। এছাড়াও ২০১৮ সালে তিনি বাংলাদেশ অনূর্ধ্ব-২৩ দলের হয়ে ২০১৮ এশিয়ান গেমসে ১৬ দলের পর্বে অংশগ্রহণ করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।
২০১৯–২০ মালয়েশিয়ায় ইংল্যান্ড ও পাকিস্তান মহিলা ক্রিকেট দল
ইংল্যান্ড মহিলা ক্রিকেট দল ২০১৯ সালের ডিসেম্বরে পাকিস্তান মহিলা দলের সাথে খেলে। উক্ত সফরে ৩টি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ,  ও তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) অন্তর্ভুক্ত ছিল। সবগুলো ম্যাচ খেলা হয় কুয়ালালামপুর-এর কিনরারা ওভালে। পাকিস্তান এর আগে ৮ বার ইংল্যান্ডের সাথে ডব্লিউওডিআই খেলেছে, কিন্তু কোন জয় পায়নি। ডব্লিউটি২০আই-এ উভয় দল একে অপরের সাথে মিলেছে ১০ বার, যার ৯টিতেই ইংল্যান্ড জিতেছে।
পাকিস্তান এর আগে ২০১৮-এর অক্টোবরে ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ হিসাবে, অস্ট্রেলিয়ার সাথে মালয়েশিয়ায় একটি সিরিজ খেলে। সফরের পূর্বে পাকিস্তান ক্রিকেট বোর্ড (পিসিবি) নিশ্চিত করে যে, বিসমাহ মারুফ দলের অধিনায়ক হিসাবে চালিয়ে যাবে। পাকিস্তান মহিলা দলের সর্বাধিক খেলায় অধিনায়ত্বের অধিকারী সানা মীর ঘোষণা করে যে, আন্তর্জাতিক ক্রিকেট থেকে সে অবসর নিচ্ছে। ফলে সে সফর থেকে ছিটকে যায়।
ইংল্যান্ড ডব্লিউওডিআই সিরিজে প্রথম দুটি ম্যাচে জিতে সিরিজে অপ্রতিরোধ্য লীড নেয়। চূড়ান্ত খেলাটিতে বৃষ্টির কারণে কোন ফলাফল না হওয়ায় ২-০তে সিরিজ জিতে নেয় ইংল্যান্ড ডব্লিউটি২০আই খেলায়ও ইংল্যান্ড প্রথম দুটি ডব্লিউটি২০আই জিতে নেয়। তৃতীয় ও চূড়ান্ত খেলাটিও ইংল্যান্ড জিতে নিলে ৩-০তে সিরিজে জয় পায়।
মোহাম্মদ জাহাঙ্গীর ওসমান
জন্ম ও শিক্ষাজীবন
মো. জাহাঙ্গীর ওসমানের জন্ম ব্রাহ্মণবাড়িয়া জেলার আখাউড়া উপজেলার ধরখার ইউনিয়নে র ছতরা শরীফ গ্রামে। তার বাবার নাম মকবুলুর রহমান ভূঁইয়া এবং মায়ের নাম দেলোয়ারা বেগম। তার স্ত্রীর নাম সেলিনা আক্তার। তাদের দুই ছেলে, দুই মেয়ে।
মুক্তিযুদ্ধে ভূমিকা
১ডিসেম্বর থেকে ৪ ডিসেম্বর ব্রাহ্মণবাড়িয়ার আখাউড়ায় নিয়োজিত ছিল পাকিস্তানি সেনাবাহিনীর বিপুল শক্তি। তীব্র শীত। সন্ধ্যা হতে হতেই চারদিক কুয়াশাচ্ছন্ন। ঘোর অন্ধকার রাত। খালি চোখে দেড়-দুই হাত দূরেও কিছু চোখে পড়ে না। এর মধ্যে মুক্তিযোদ্ধারা অবস্থান নিতে থাকলেন পাকিস্তান সেনাবাহিনীর প্রতিরক্ষা অবস্থানের কাছে। মুক্তিযোদ্ধারা কয়েকটি দলে বিভক্ত। একটি দলের নেতৃত্বে মো. জাহাঙ্গীর ওসমান। মুক্তিযোদ্ধারা একযোগে আখাউড়ায় পাকিস্তানি সেনাবাহিনীর বিভিন্ন অবস্থানে আক্রমণ চালাবেন। এ জন্য তারা ওই এলাকা ঘিরে বিভিন্ন স্থানে অবস্থান নিয়েছেন। মো. জাহাঙ্গীর ওসমান তার দল নিয়ে মূল আক্রমণকারী দলের সঙ্গে। মুক্তিযোদ্ধাদের ওপর একটি দল অবস্থান নিল ভারতের আগরতলার উত্তর দিকে ধর্মঘরে, যাতে সিলেট থেকে মনতলা হয়ে পাকিস্তানি সেনাবাহিনী তাদের আক্রমণ না করতে পারে। মুক্তিযোদ্ধাদের প্রথম লক্ষ্য, আখাউড়াসংলগ্ন মিরাসানী, নিরানসানী, সিঙ্গারবিল রেলস্টেশন, রাজাপুর, আজমপুর দখল করা। এসব এলাকা আখাউড়া রেল জংশনসংলগ্ন। দুই ও তিন নম্বর সেক্টরের মুক্তিযোদ্ধারা এসব জায়গা দখল করার জন্য বিভিন্ন দিক দিয়ে আক্রমণ চালাবেন। ঘোর অন্ধকার, কুয়াশা আর তীব্র শীত উপেক্ষা করে মুক্তিযোদ্ধারা মো. জাহাঙ্গীর ওসমানের নেতৃত্বে ঝাঁপিয়ে পড়লেন পাকিস্তানি সেনাবাহিনীর একটি অবস্থানের ওপর। গোলাগুলিতে গোটা এলাকা প্রকম্পিত। চারদিকে বারুদের গন্ধ। গোলাগুলির আলোয় আকাশ লালবর্ণ ধারণ করল। মো. জাহাঙ্গীর ওসমান সহযোদ্ধাদের নিয়ে ঝটিকা আক্রমণ চালিয়ে পর্যুদস্ত করে ফেললেন পাকিস্তানি সেনাদের। তাদের সাহসিকতায় পাকিস্তানিরা হতোদ্যম হয়ে পড়ল। একটু পর তারা পালাতে শুরু করল। এর মধ্যে হতাহত হয়েছে অনেক পাকিস্তানি সেনা। নিহত ও আহতদের ফেলেই পাকিস্তানিরা পশ্চাদপসরণ করল। পর্যুদস্ত পাকিস্তানি সেনারা সাময়িকভাবে পিছু হটলেও পরের দিন পুনর্গঠিত হয়ে মুক্তিযোদ্ধাদের ওপর পাল্টা আক্রমণ চালাল। মো. জাহাঙ্গীর ওসমানের মুক্তিযোদ্ধারা নেতৃত্বে সাহসিকতার সঙ্গে পাকিস্তানি আক্রমণ প্রতিরোধ করতে থাকলেন। খণ্ড খণ্ড যুদ্ধ চলতে থাকে। একপর্যায়ে পাকিস্তানি সেনারা মুক্তিযোদ্ধাদের ওপর গোলাবর্ষণ শুরু করল। বৃষ্টির মতো ছিল সেই গোলাবর্ষণ। এতে মুক্তিযোদ্ধারা বেশ বেকায়দায় পড়ে গেলেন। গোলার আঘাতে মুক্তিযোদ্ধাদের ক্ষয়ক্ষতি হতে থাকল বেশ। এ অবস্থায় মুক্তিযোদ্ধারা পিছু হটতে বাধ্য হলেন। মো. জাহাঙ্গীর ওসমান এতে দমে যাননি। পরের দিন সহযোদ্ধাদের পুনর্গঠিত করে আবার আক্রমণ চালান পাকিস্তানি সেনাদের ওপর। তুমুল যুদ্ধে জয়ী হন তারাই। কয়েক দিনের যুদ্ধের পর মুক্তিবাহিনী গোটা আখাউড়া এলাকা দখল করতে সক্ষম হয়।
অনিলকুমার দাস (বিপ্লবী)
অনিলকুমার দাস ( ১৮ জুন, ১৯০৬ ― ১৭ জুন, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি ঢাকা সেন্ট্রাল জেলে ব্রিটিশ শাসকের অমানুষিক অত্যাচারে মারা যান।
জন্ম ও শিক্ষা
অনিলকুমার দাসের জন্ম ১৯০৬ খ্রিস্টাব্দের ১৮ জুন বৃটিশ ভারতের রাজধানী কলকাতায় পিতার কর্মস্থলে। পৈতৃক নিবাস ছিল অধুনা বাংলাদেশের ঢাকার পাইকপাড়ায়। পিতা ছিলেন উচ্চপদস্থ সরকারী কর্মচারী নিবারণচন্দ্র দাস। মাতা কিরণবালা দেবী। তাদের তিন পুত্র (অন্য দুজন- সুনীল দাস ও পরিমল দাস) ও এক কন্যার (লতিকা সেন) মধ্যে অনিলকুমার ছিলেন সবার জ্যেষ্ঠ। এঁরা সকলেই ছিলেন স্বাধীনতা সংগ্রামে জড়িত ছিলেন। অনিলকুমাররে পড়াশোনা শুরু হয় ঢাকার লব্ধপ্রতিষ্ঠ ব্যবহারজীবি পিতৃব্য প্রবোধচন্দ্রের অভিভাবকত্বে। ১৯১৯ খ্রিস্টাব্দে তার ছাত্রজীবন শুরু হয় আর সেসময় থেকেই তিনি বিপ্লবী কর্মধারার সঙ্গে পরিচিত হন। ঢাকার পাইকপাড়ায় যুবকদল- 'শ্রীসংঘ'-এর পতাকাতলে বিপ্লবী সাধনায় সমবেত হন। এই যুবকদলে বিশিষ্ট ছাত্রনেতা সুবোধ মজুমদার (ডাকনাম মানা) (১৯০৭-১৯৩৯) অন্যতম অগ্রণী ভূমিকা পালন করতেন। ছাত্রবৃত্তি পর্যন্ত তিনি মায়ের কাছেই পড়াশোনা করেন। এরপর মেদিনীপুর কলেজিয়েট স্কুলে অষ্টম শ্রেণীতে ভরতি হন। এখানে তার সহপাঠীরা ছিলেন বিপ্লবী শৈলেশ রায়, রেবতী মোহন বর্মণ (১৯০৩ - ১৯৫২), হরিপদ চক্রবর্তী প্রমুখ স্বাধীনতা সংগ্রামীরা। পরবর্তীতে পড়াশোনা করেন ঢাকা বিশ্ববিদ্যালয়ে। ১৯২৮ খ্রিস্টাব্দে তিনি রসায়নে এম.এসসি পাশ করেন।
বিপ্লবী ক্রিয়াকলাপ
পরীক্ষা পাশের পর সরকারি চাকরি না নিয়ে তিনি 'শ্রীসংঘ'-এর মাধ্যমে দেশের স্বাধীনতা সংগ্রামে আত্মনিয়োগ করেন। সহকর্মী হিসাবে পান বিপ্লবী অনিলচন্দ্র রায় (১৯০১-১৯৫২) ও নেত্রী লীলা নাগকে (১৯০০ - ১৯৭০)। নিজের উপার্জনের জন্য এ সময় গণিতের কয়েকটি পাঠ্যপুস্তক রচনা করেন। ইতিমধ্যে ১৯৩০ খ্রিস্টাব্দে চট্টগ্রাম অস্ত্রাগার লুন্ঠনে র ঘটনা ঘটে যায় এবং তার ফলে ব্রিটিশ সরকার সমস্ত বিপ্লবীদের ধরপাকড় শুরু করে। অনিলকুমারের বিরুদ্ধেও যথারীতি গ্রেফতারি পরোয়ানা জারি হয়। পুলিশ তার বাড়ি ঘেরাও করলে তিনি আত্মগোপন করেন। ১৯৩০ খ্রিস্টাব্দের ১০ মে তার নেতৃত্বে ভৈরববাজারে ট্রেন ডাকাতি সংঘটিত হয়। এই ঘটনায় ৬ জুন তিনি বিক্রমপুরের তালতলা স্টীমার ঘাটে গ্রেফতার হন। ঢাকা সেন্ট্রাল জেলে তার উপর অমানুষিক অত্যাচার চলতে থাকে। শেষে ১৯৩২ খ্রিস্টাব্দের ১৭ই জুন অত্যাচারের ফলে তার মৃত্যু ঘটে।
প্লাস্টিক পেলেট দূষণ
থাম্ব| দক্ষিণ-পশ্চিম ফ্রান্সের একটি সমুদ্র সৈকতে প্লাস্টিকের "নর্ডল" পেলেট, ২০১১ প্লাস্টিক পেলেট দূষণ হল এক ধরণের সামুদ্রিক ধ্বংসাবশেষ যা প্লাস্টিকের কণা থেকে উদ্ভূত হয় এবং সর্বজনীনভাবে বড় আকারের প্লাস্টিক তৈরি করতে ব্যবহৃত হয়। প্লাস্টিক দূষণের প্রেক্ষাপটে এই প্রাক-উৎপাদিত প্লাস্টিকের পেলেটগুলো সাধারণত 'নর্ডল' নামে পরিচিত। এই মাইক্রোপ্লাস্টিকগুলো ব্যবহারকারীর প্লাস্টিকগুলো থেকে আলাদাভাবে গলে তৈরি হয় এবং উৎপাদন এবং পরিবহন উভয় পর্যায়েই পেলেটের ক্ষতি হতে পারে। যখন খোলা পরিবেশে ছেড়ে দেওয়া হয় তখন তারা সমুদ্র এবং সৈকতে উভয়েই অবিরাম দূষণ সৃষ্টি করে। প্রতি বছর প্রায় ২,৩০,০০০ টন নর্ডল সমুদ্রে জমা হয় বলে মনে করা হয়, যেখানে এগুলোকে প্রায়শই সামুদ্রিক পাখি, মাছ এবং অন্যান্য বন্যপ্রাণীরা খাদ্য বলে ভুল করে। এগুলোর ছোট আকারের কারণে সৈকত এবং অন্য কোথাও থেকে পরিষ্কার করা কুখ্যাতভাবে কঠিন।
বর্ণনা
সাগরে মাইক্রোপ্লাস্টিকের দ্বিতীয় বৃহত্তম উৎস নর্ডল। প্রায় ২৭ মিলিয়ন মেট্রিক টন (60 মার্কিন বার্ষিক বিলিয়ন পাউন্ড) নর্ডল তৈরি করা হয়। এক পাউন্ড পেলেট করা এইচডিপিইতে আনুমানিক ২৫,০০০ নর্ডল থাকে (প্রায় ২০ মিলিগ্রাম প্রতি নর্ডল)। এগুলোর ব্যাস সাধারণত এর নিচে। বিশ্বব্যাপী, প্রতি বছর প্রায় ২,৩০,০০০ টন নর্ডল মহাসাগরে জমা হয় বলে মনে করা হয়।
সুইডেনের একটি পলিথিন উৎপাদন সুবিধার উপর করা একটি সমীক্ষায় দেখা গেছে যে প্রতি বছর ৩ থেকে ৩৬ মিলিয়ন প্লাস্টিকের ছুরি উৎপাদন সাইট থেকে পরিবেশে প্রবেশ করে। এই নর্ডলগুলো পরিবহন এবং উৎপাদনের সময় ছড়িয়ে পড়ে এবং অপর্যাপ্ত সতর্কতা এবং নিয়মের কারণে প্লাস্টিকের লক্ষ লক্ষ পেলেট কাছাকাছি জলপথে এবং শেষ পর্যন্ত সমুদ্রে শেষ হয়।
পরিবেশগত প্রভাব
জলবাহিত নর্ডলগুলো হয় প্লাস্টিক উৎপাদনের কাঁচামাল হতে পারে, অথবা প্লাস্টিকের বড় অংশ থেকে হতে পারে। প্লাস্টিকের একটি প্রধান ঘনত্ব প্রশান্ত মহাসাগরীয় আবর্জনাকুণ্ড হতে পারে, এটি সামুদ্রিক ধ্বংসাবশেষের একটি ক্রমবর্ধমান সংগ্রহ যা প্লাস্টিকের আবর্জনার উচ্চ ঘনত্বের জন্য পরিচিত।
প্লাস্টিক উৎপাদন প্রক্রিয়া থেকে জলপথ বা মহাসাগরে পালানো নর্ডলগুলো সমুদ্র এবং সৈকত প্লাস্টিক দূষণের একটি উল্লেখযোগ্য উৎস হয়ে উঠেছে৷ প্লাস্টিক পেলেট দূষণ যা গবেষণায় নিরীক্ষণ করা হয়েছে প্রধানত পলি এবং সমুদ্র সৈকত এলাকায় পাওয়া যায় এবং সাধারণত পলিথিন বা পলিপ্রোপিলিন, মাইক্রোপ্লাস্টিক দূষণে পাওয়া দুটি প্রধান প্লাস্টিকের পলিমার।
নর্ডলগুলো প্রায়শই বিভিন্ন সামুদ্রিক প্রাণীর পরিপাকতন্ত্রে পাওয়া যায়, যা পলিভিনাইল ক্লোরাইডের মতো প্লাস্টিকাইজার লিচ করে শারীরবৃত্তীয় ক্ষতি করে। নর্ডল সামুদ্রিক পরিবেশে দুই ধরনের মাইক্রোপলুট্যান্ট বহন করতে পারে: নেটিভ প্লাস্টিক অ্যাডিটিভ এবং হাইড্রোফোবিক দূষণকারী সমুদ্রের জল থেকে শোষিত। উদাহরণস্বরূপ, জাপানের উপকূলীয় জল থেকে সংগৃহীত নর্ডলগুলোতে পিসিবি এবং ডিডিই এর ঘনত্ব আশেপাশের সমুদ্রের জলে শনাক্ত হওয়া মাত্রার চেয়ে ১ মিলিয়ন গুণ বেশি পর্যন্ত পাওয়া গেছে।
কসমেটিক এক্সফোলিয়েটিং পণ্যগুলোতে ব্যবহৃত প্লাস্টিকের মাইক্রোবিডগুলোও জলে পাওয়া যায়।
২০১২
সান ফ্রান্সিসকো বে উপকূলীয় একাধিক নর্ডল স্পিল থেকে পরিচ্ছন্নতা প্রয়োজন।
হংকংয়ে ২৪ জুলাই ২০১২ সালে টাইফুন ভিসেন্টে উড়িয়ে দেওয়ার পরে, চীনা তেল জায়ান্ট সিনোপেকের কিছু পাত্রে ১৫০ টন প্লাস্টিক পেলেট বহন করে দক্ষিণ হংকং উপকূলের সমুদ্রে উড়িয়ে দেওয়া হয়েছিল, যেমন শেক ও, চেউং চাউ, মা ওয়ান এবং লাম্মা দ্বীপ। যদিও সিনোপেক অনুসারে নর্ডলগুলো তাদের নিজস্বভাবে বিষাক্ত বা বিপজ্জনক নয়, তবে এটি ছিটকে সামুদ্রিক জীবনকে ব্যাহত করেছে এবং মাছের খামারে মাছের মজুদ মারার জন্য দায়ী করা হচ্ছে।
২০১৭
ডারবান বন্দরে একটি শিপিং কনটেইনার থেকে প্রায় দুই বিলিয়ন নর্ডল (৪৯ টন) ছিটানোর জন্য বর্ধিত পরিচ্ছন্নতার প্রচেষ্টা প্রয়োজন। পশ্চিম অস্ট্রেলিয়ার তীরেও এই নর্ডলগুলোকে ধুয়ে ফেলতে দেখা গেছে।
২-৫ জুন ২০১৭ সালে প্লাস্টিক পেলেট দূষণের বিষয়টির প্রতি দৃষ্টি আকর্ষণ করার জন্য যুক্তরাজ্য জুড়ে গ্রেট নর্ডল হান্ট ঘটেছিল। এটি স্কটিশ পরিবেশগত দাতব্য সংস্থা ফিদ্রা দ্বারা শুরু করা একটি প্রোগ্রাম, যা যুক্তরাজ্যের সমুদ্র সৈকত জুড়ে দূষণের মেকআপকে আরও ভালভাবে বোঝার জন্য শেয়ার করা চিত্রগুলো ব্যবহার করে অঞ্চল জুড়ে নাগরিকদের কাছ থেকে নর্ডল সম্পর্কে তথ্য সংগ্রহ করে৷ ২০১৭ সালের শুরুর দিকে হওয়া নর্ডল হান্টগুলো নির্ধারণ করেছিল যে যুক্তরাজ্যের ৭৩% সমুদ্র সৈকতে নর্ডল দূষণ রয়েছে।
২০১৮
একটি আধা-ট্রাক দুর্ঘটনার ফলে পোকোনো ক্রিক এবং পেনসিলভানিয়ার লেহাই ভ্যালির জলপথে উজ্জ্বল নীল রঙের নর্ডলগুলো মুক্তি পায়।
২০২০
২০ আগস্ট একটি বজ্রঝড়ের সময়, একটি এশিয়া থেকে আগত ২৫ টন নর্ডল সহ শিপিং কন্টেইনারটি সিএমএ সিজিএম বিয়াঙ্কা জাহাজ থেকে নিউ অরলিন্সের মিসিসিপি নদীতে পড়ে যায়। সরকারিভাবে কোনো পরিষ্কার-পরিচ্ছন্নতা হয়নি। বিপজ্জনক উপাদান ছড়িয়ে পড়া উপকূলরক্ষীর এখতিয়ারে রয়েছে, কিন্তু নর্ডলগুলোকে বিপজ্জনক উপাদান হিসাবে শ্রেণীবদ্ধ করা হয়নি। ছিটকে পড়া পরিষ্কারের দায়িত্ব কার তা স্পষ্ট করে খুঁজে পাচ্ছে না পরিবেশ মান অধিদপ্তর।
২০২১
২ জুন ২০২১ সালে পণ্যবাহী জাহাজ শ্রীলঙ্কার উপকূলে ডুবে যায়, যাতে রাসায়নিক এবং মাইক্রোপ্লাস্টিক নর্ডল ছড়িয়ে পড়ে এবং দেশের ইতিহাসে সবচেয়ে খারাপ পরিবেশগত বিপর্যয় ঘটায়।
বর্তমান অগ্রগতি এবং সমাধান
প্রতি বছর উৎপাদিত ৩০০ মিলিয়ন টন প্লাস্টিক উপাদানের মধ্যে ১৪ মিলিয়ন টন সমুদ্রে শেষ হয় এবং প্লাস্টিক উৎপাদন ক্রমাগত বৃদ্ধি পাচ্ছে। সামগ্রিকভাবে সামুদ্রিক আবর্জনা সামুদ্রিক বাস্তুতন্ত্রের জন্য পরিবেশগত হুমকি আরোপ করছে এবং সমুদ্রকে উন্নত করার জন্য নীতিগত সমাধান অত্যন্ত গুরুত্বপূর্ণ।
সচেতনতা সৃষ্টির পদক্ষেপ
১১ এপ্রিল, ২০১৩ সালে সচেতনতা তৈরি করার জন্য শিল্পী মারিয়া ক্রিস্টিনা ফিনুচ্চি প্যারিসে ইউনেস্কোর মহাপরিচালক ইরিনা বোকোভার সামনে দ্য গারবেজ প্যাচ স্টেট প্রতিষ্ঠা করেন। এটি ইউনেস্কোর পৃষ্ঠপোষকতায় এবং ইতালীয় পরিবেশ মন্ত্রকের অধীনে ধারাবাহিক ইভেন্টগুলির মধ্যে প্রথম।
গ্রেট নর্ডল হান্ট হল একটি নাগরিক বিজ্ঞান প্রকল্প যা বিশ্বব্যাপী প্লাস্টিক পেলেট দূষণের মানচিত্র তৈরি করে। সংগৃহীত তথ্যগুলো শিল্প এবং নীতি-নির্ধারকদের সাথে সক্রিয়ভাবে জড়িত থাকার জন্য ব্যবহার করা হয় যাতে আরও পেলেট দূষণ রোধ করার জন্য সমাধানগুলো বিকাশ করা হয়।
স্বাধীনতা চত্বর
ময়দান নেজালেজনোস্টি স্বাধীনতা চত্বর হল ইউক্রেনের রাজধানী শহর কিয়েভের কেন্দ্রীয় চত্বর। এটি শহরের প্রধান চত্বরগুলির মধ্যে একটি, যা শেভচেঙ্কো জেলার খ্রেশচাতিক স্ট্রিটে অবস্থিত। চত্বরটি বিভিন্ন নামে পরিচিত, তবে প্রায়শই এটিকে লোকেরা কেবল "ময়দান" বলে ডাকে। চত্বরে আইকনিক স্বাধীনতার স্মৃতিস্তম্ভ রয়েছে।
১৯তম শতকে, চত্বরে নগর পরিষদ ও মহৎ সমাবেশের ভবন ছিল।
১৯৯০-এর ইউক্রেন স্বাধীনতা আন্দোলন শুরু হওয়ার পর থেকে, চত্বরটি রাজনৈতিক সমাবেশের জন্য ঐতিহ্যবাহী স্থান ছিল, যার মধ্যে চারটি বড় আকারের উগ্রবাদী প্রতিবাদ প্রচারণা রয়েছে: ১৯৯০ সালের গ্রানাইটের ছাত্র বিপ্লব, ২০০১-এ কুচমা ব্যতীত ইউক্রেন, ২০০৪ কমলা বিপ্লব ও ২০১৩–১৪ ইউরোময়দান। এছাড়াও ময়দান (চত্বর) একটি অরাজনৈতিক প্রদর্শন এবং অনুষ্ঠানের জন্য একটি নিয়মিত স্থান; এগুলোর বেশিরভাগই ২০১৪ সাল থেকে সোফিয়েভস্কা চত্বরে বা অন্য কোথাও স্থানান্তরিত হয়, কারণ ইউরোময়দানের সময় লোকেদের হত্যা করা হয়েছিল, এমন জায়গায় বিনোদনের কাজে ব্যবহারের জন্য অনুচিত বলে বিবেচিত হয়েছিল। সবচেয়ে উল্লেখযোগ্যভাবে, বড়দিনের মেলা ও নববর্ষ উদযাপন সোফিয়েভস্কা চত্বরে স্থানান্তরিত হয়েছিল।
এম. এস. নারায়ণ
'''এম. এস. নারায়ণ''' (১৬ এপ্রিল ১৯৫১ – ২৩ জানুয়ারী ২০১৫) হলেন তেলুগু ভাষার চলচ্চিত্রের একজন প্রবীণ ভারতীয় অভিনেতা। তিনি সাধারণত তার কৌতুকাভিনয়ের জন্য অধিক পরিচিত। ২৩ জানুয়ারি ২০১৫ সালে জনপ্রিয় ও শ্রদ্ধাভাজন এই মহান অভিনেতা মাল্টি ওরগান ফেইলের কারণে হায়দ্রাবাদে মৃত্যুবরণ করেন।
চলচ্চিত্রের তালিকা
Below are the selected filmography of M. S. Narayana.
গিনেস রেকর্ড
নারায়ণ টলিউডে তার কৌতুকাভিনয়ের জন্য জনপ্রিয় হয়ে উঠেন। দিলীপ কুমার ও প্রিয়াল গর তারকাধারিত সাহেবা শুভ্রাম্মনিয়াম ছবির প্রচারণাকালে, তিনি দাবি করেন ১৯৯৭ সালে ৪৬ বছর বয়স থেকেই অভিনয় জীবন শুরু করেন। তখন থেকে, ১৭ বছরের কম সময়টিতে তিনি ৭০০টিরও বেশি ছবিতে বিভিন্ন চরিত্রে অভিনয় করেন। পরে চিন্তা করেন ১৭ বছরের সময়কালে ব্রহ্মানন্দম ৭০০টিরও বেশি ছবি দিয়ে গিনেস বিশ্ব রেকর্ড করেন, যেখানে তিনি একই পরিমাণ ছবি করেন মাত্র ১৫ বছরে। পরে তার বন্ধুরা গিনেস রেকর্ডস একাডেমীতে আবেদন করেন তার পরিচিতির জন্য।
ইটানগর বিমানবন্দর
ইটানগর বিমানবন্দর হল একটি "গ্রীনফিল্ড এয়ারপোর্ট প্রকল্প" যা ভারতের অরুণাচল প্রদেশ রাজ্যের পাপুম পারে জেলার হোলোংইতে নির্মিত হবে। এটি ভারত সরকারের অধীনস্থ সংস্থা ভারতীয় বিমানবন্দর কর্তৃপক্ষ (এএআই) দ্বারা ৩২০ হেক্টর এলাকায় নির্মিত হচ্ছে। সম্পন্ন হলে, বিমানবন্দরটি প্রথম পর্যায়ে এয়ারবাস এ৩২১-এর মত সংকীর্ণ শরীরের উড়জাহাজগুলি ধারণ করতে সক্ষম হবে। এই প্রকল্পের মধ্যে একটি পাঁচ তারকা হোটেল এবং কনভেনশন কেন্দ্র অন্তর্ভুক্ত করা হবে। আগস্ট ২০১৪ সালের মধ্যে, এএআই বিমানবন্দরের চূরান্ত নকশা (এয়ারপোর্টের মাস্টার প্ল্যানটি) সম্পন্ন করেছে এবং বর্তমানে বিস্তারিত প্রকল্প প্রতিবেদনটিতে কাজ করছে।
ইতিহাস
২০০৭ সালে, রাজ্য সরকার ইটানগর থেকে ২৫ কিলোমিটার দূরে বাঙ্গেরদেবকে এই প্রকল্পের জন্য একটি উপযুক্ত স্থান হিসেবে বেছে নিয়েছে। তৎকালীন স্বরাষ্ট্রমন্ত্রী শিবরাজ পাতিল প্রকল্পটির জন্য ২০ ফেব্রুয়ারি ২০০৭ সালে ভিত্তি প্রস্তর স্থাপন করেন। এছাড়াও, এএআইয়ের কারিগরি কমিটি ২০১১ সালে কারসিংহকে প্রকল্পটির বিকল্প স্থান হিসেবে সুপারিশ করে। এএআই নির্মাণের কম খরচ এবং ভবিষ্যতে সম্প্রসারণের সহজলভ্যতা এবং কর্মসংস্থানের নিরাপত্তার ভিত্তিতে কারসিংহয়ের সুপারিশ করেছে। কারসিংহ প্রকল্প এলাকাটি সমতল মাটিতে রাখা ছিল, খারাপ আবহাওয়ায় ভাল ব্যবহারযোগ্যতা এবং সহজে নির্মাণ ও সম্প্রসারণের সুযোগ ছিল। অপরপক্ষে, হোলোঙী প্রকল্প এলাকাটি পর্বতশ্রেণী দ্বারা বেষ্টিত ছিল এবং শুধুমাত্র একটি দিক থেকে উড়োজাহাজের ওঠানামার অনুমতি প্রদান করা হয়েছিল। নির্মাণ খরচ ছিল  হোলোনগির জন্য ৯৮০ কোটি টাকা, অপরপক্ষে কারসিংহ প্রকল্প এলাকাটির জন্য  নির্মাণ খরচ ছিল ৬৫০কোটি টাকা। এএআই এবং রাজ্য সরকারের মধ্যে প্রকল্প এলাকাটি নিয়ে একটি বিতর্ক সৃষ্টি হয়, ফলে প্রকল্পটি বিলম্বিত হয়ে যায়। জুলাই ২০১২ সালে প্রধানমন্ত্রীর কার্যালয় (পিএমও) শেষপর্যন্ত বিতর্কের অবসান ঘটায় এবং করসিং সাইটকে চূড়ান্ত করা হয়। কিন্তু জুলাই ২০১৪ সালে সিভিল এভিয়েশন মন্ত্রণালয় অরুণাচল প্রদেশের ইটানগরের কাছাকাছি অবস্থিত হোলোনগিতে একটি গ্রিনফিল্ড বিমানবন্দর নির্মাণ অনুমোদন করেছে। এর পর প্রকল্পের জন্য ভূমি অধিগ্রহণের কাজ চূড়ান্ত করা হয় এবং সীমান্ত প্রাচীর ও বেড়া নির্মাণের পরিকল্পনা করা হয়। আগস্ট ২০১৪ সালে ভারতীয় বিমানবন্দর কর্তৃপক্ষ  বিমানবন্দরটির জন্য একটি বিস্তারিত প্রকল্প প্রতিবেদন প্রস্তুত করে। নভেম্বর ২০১৪ সালে ভারতের পররাষ্ট্র মন্ত্রী ভি কে সিং বলেন, বিমানবন্দরের জমি অধিগ্রহণ সম্পর্কিত বিষয়গুলি সমাধান করা হয়েছে। ফেব্রুয়ারি-২০১৫ সালে  ভারতের পরিবেশ ও বন মন্ত্রালয়  ভারতীয় বিমানবন্দর কর্তৃপক্ষ (এএআই) কর্তৃক প্রস্তাবিত বিমানবন্দরে বন্যার সম্ভাব্যতার কারণে অরুণাচল প্রদেশের  হোলুনগিতে একটি নতুন বিমানবন্দর নির্মাণের প্রস্তাব প্রত্যাখ্যান করেছে।
পরিকাঠাম
বিমানবন্দরের ২,৩০০ মিটার (৭,৫৪৬ ফুট) দীর্ঘ রানওয়েতে ছোট বিমান ওঠানামা করতে সক্ষম। রানওয়েটি পূর্ব থেকে পশ্চিম অভিমুখে নির্মান করা হয়েছে। একটি ১৬০×১১৫ মিটার আয়তনের অ্যাপ্রন রানওয়ের সাথে সংযুক্ত করা হবে দুটি দীর্ঘ ট্যাক্সিওয়ার দ্বারা। অ্যাপ্রনটিতে একই সময়ে দুটির বেশি এটিআর ৭২ উড়োজাহাজ অবস্থান করতে পারে। বিমানবন্দরে ডিভিওর এবং উচ্চ তীব্রতা রানওয়ে আলো (হাই ইন্টেন্সিভ রানওয়ে প্রজেক্ট বা এইচআইআরএল)-এর মত ন্যাভিগেশন সুবিধা রয়েছে।
২০২০ গ্রীষ্মকালীন প্যারালিম্পিকের পদক তালিকা
২০২০ গ্রীষ্মকালীন প্যারালিম্পিকের পদক তালিকায় ২০২০ গ্রীষ্মকালীন প্যারালিম্পিক প্রতিযোগিতায় সকল জাতীয় প্যারালিম্পিক কমিটির(এনপিসি) ক্রীড়াবিদ কর্তৃক প্রাপ্ত স্বর্ণ পদকের সংখ্যা ক্রম অনুযায়ী উল্লেখ করা হয়েছে। ২০২০ গ্রীষ্মকালীন প্যারালিম্পিক, আংশিক বা সম্পূর্ণ বিকলাঙ্গদের জন্য আয়োজিত আন্তর্জাতিক বহু-ক্রীড়া প্রতিযোগিতা, গ্রীষ্মকালীন প্যারালিম্পিক গেমস এর ১৬ তম আসর। আসরটি ২৪ আগস্ট থেকে ৫ সেপ্টেম্বর ২০২১ পর্যন্ত জাপানের টোকিওতে অনুষ্ঠিত হচ্ছে।
এই আসরে কোস্টা রিকা, ইকুয়েডর, এল সালভাদোর, মন্টিনিগ্রো এবং ওমানের ক্রীড়াবিদগণ তাদের প্রথম প্যারালিম্পিক পদক জয় করেন। এল সালভাদোর এবং ওমান এর আগে কখনও অলিম্পিক পদক জেতেনি। এছাড়াও, এই আসরে কোস্টা রিকা, ইকুয়েডর, ইথিওপিয়া, পাকিস্তান এবং শ্রীলঙ্কা তাদের প্রথম প্যারালিম্পিক স্বর্ণ পদক জয় করে।
বিশ্ব জলাভূমি দিবস
বিশ্ব জলাভূমি দিবস ২ ফেব্রুয়ারি তারিখে সাংবার্ষিক আকারে বিশ্বব্যাপী পালিত হয়ে থাকে। জলাভূমি সংক্রান্ত সম্মেলনে সাক্ষর গ্রহণের দিনকে স্মরণীয় করে রাখতেই এ দিবস পালন। ১৯৭১ সালের এ দিনে কাস্পিয়ান সাগর তীরবর্তী ইরানের রামসার শহরে জলাভূমি সম্মেলন অনুষ্ঠিত হয়েছিল যাতে জলাভূমির আন্তর্জাতিক উপযোগিতার কথা তুলে ধরা হয়েছিল। ১৯৯৭ সালে প্রথমবারের মতো বিশ্বব্যাপী এ দিবস উদযাপিত হয়েছিল এবং শুরু থেকেই দিবসটিকে সাহসী পদক্ষেপ হিসেবে বিবেচনা করা হয়। বিশ্বের অন্যান্য দেশের ন্যায় বাংলাদেশেও এ দিবস পালন করা হয়ে থাকে।